[1e page] 1. In nomine Domini amen. Je Pierre de Beffroymont, seigneur de 2. Charny, du Mont Saint Jehan et de Montfort, sachant qu’il n’est riens 3. en ce monde plus certain que la mort, ne plus incertain que l’eure, voulant 4. user de bonne foy comme bon et vray chrétien catholique doit faire, et 5. disposer de mes besoignes, j’ay fait mon testament, devis et ordonnace 6. de derrenière voulenté en la maniere qui s’ensuit : 7. Et premierement je donne et recommande mon ame a mon tres doulx 8. saulveur et redempteur Ihesus Christ Dieu le tout puissant, a sa tres glorieuse 9. et doulce mere la Vierge Marie, a sa doulce mere Madame Saincte 10. Anne , a monsieur Sainct Michel l’Angele, a Monsieur Sainct George, a monsieur 11. Sainct Glaude et a tous les benoys sains et sainctes de paradis. 12. Item et pour la sepulture de mon corps, je veul et ordonne qu’il 13. soit mis et posé en l’eglise de Saint Benigne a Dijon, ou lieu que ja pieça 14. j’ay choisy et esleu, en la presence des grans prieurs et religieux dudit lieu, 15. emprès de deffuncte dame Anne de Saulx, jadiz ma femme, est enterrée. 16. Item et pour ce que depuis certain temps ença j’ay fait et encommencé 17. une chappelle emprès ladite eglise de Sainct Benigne , je veul et ordonne 18. que ladite chappelle parfaicte et ordonnée ainsi qu’il appartient, mondit corps 19. et celluy de madite femme, que Dieu perdoint, y soient mis et enterrez 20. ou charnier que j’ay ordonné y estre fait. 21. Item veul et ordonne que ladite chappelle soit faicte et fondée en l’onneur et 22. reverance de Vierge marie et de madame Saincte Anne. 23. Item je veul outre et ordonne que ladicte chappelle soit faicte et parfaicte des 24. premiers et plus clers derniers venant de mes revenues et receptes ou 25. autres deniers qui me seront deuz. Ainsy et par la maniere que je l’ay 26. ordonné aux maistres et maçons qui en ont marchandé avec moy et selon 27. l’advis de feu Philippe Marchefoing , que Dieu perdoint, et laquelle je veul 28. estre couverte d’ardoise et parfaicte le plus richement que faire se porra. [Dernière page] 1. Item je supplie et requier en toute humilité a mon tres redoubté 2. et souverain seigneur monseigneur le duc de Bourgoigne, et aussy a ma 3. tres redoubtée dame madame la duchesse qu’il leur plaise a 4. faire et acomplir mondit testament pour tous les services que je leur 5. feiz oncques. Escript l’an et jour dessusdiz. 6. Ma femme, je vous requier sur l’amour 7. et sarement que vous avés a moy 8. ne que vous heutes onques, que ce present 9. testament vuillés faire et acomply 10. de point en point sans il fally, 11. car je remet le tout a votre charge 12. et de votre consiance et mes autre 13. escuteur a quil semblablement j’en 14. charge leur ame et consiance. 15. Escript et signé de ma main, 16. l’an et jour de sur dict. P. Beffroymont Charny